jkorsvik/nowiki_second_scrape_merged huggingface dataset:
Røde sløyfe

Røde sløyfe er en internasjonal solidaritetsaksjon for å vise støtte til kampen mot HIV og Aids.
Sløyfen er skapt av Patrick O´Connell i 1991, da han sammen med kunstnervenner av seg, dannet organisasjonen Visual Aids. Dette inspirert av Gulfkrigen der en gul sløyfe ble benyttet for å ære soldatene som var der nede. Organisasjonen produserte 3 000 røde sløyfer og delte dem ut på et teater på Broadway i New York. Dette var et ledd i Visual Aids sitt arbeid med å synliggjøre hiv og aids gjennom kunst.
Skuespilleren Jeremy Irons var den første kjente personen som viste seg med den røde sløyfa på amerikansk fjernsyn. Etter dette økte populariteten til den røde sløyfa. Det er usikkert hvor mange røde sløyfer som er produsert, men symbolet har vært å se på alt fra t-skjorter og capser til kostbare diamantbelagte sløyfer.
Visual Aids har aldri tjent en krone på salget av den røde sløyfa, og ifølge Patrick O'Connell, har det heller aldri vært meningen å tjene penger på symbolet. Målet til Visual Aids har vært at sløyfa skal være enkel å produsere og fritt tilgjengelig for alle som sympatiserer med kampen mot hiv og aids.


== Andre sløyfer ==
I senere tid har andre avarter av den røde sløyfen oppstått. Rosa sløyfe viser solidaritet for brystkreftsaken, mens den gule sløyfen viser solidaritet for de tjenestegjørende styrkene frontet gjennom aksjonen Støtt våre soldater.


== Eksterne lenker ==
(en) Red ribbons – kategori av bilder, video eller lyd på Commons
Thomas Nordgren

Thomas Nordgren (født 1. september 1965) er en svensk tidligere skihopper og kombinertløper som representerte Bollnäs GIF.
Som spesialhopper konkurrerte han i verdenscupen i årene 1983-1991. Han greide aldri å bli blant de 15 beste som da fikk verdenscuppoeng – best var 21.-plass i Bischofshofen 6. januar 1986. Hans beste plassering sammenlagt i den tysk-østerrikske hoppuka var 42.-plass i 1985/86.
I kombinert konkurrerte han til og med 1994. Hans beste plassering i verdenscuprenn var 13.-plass i Falun 8. mars 1991. De tre verdenscuppoengene ga ham 32.-plass sammenlagt sesongen 1990/91.
Nordgren deltok i VM i 1987, 1989, 1991 og 1993. Hans beste individuelle plassering i spesielt hopp var 27.-plass i normalbakke i Val di Fiemme (Predazzo) i 1991. Han var på det svenske laget som ble nummer 5 i lagkonkurransen i Lahtis i 1989, Sveriges beste lagkonkurranse i VM eller OL. I kombinert ble han nummer 28 i VM i 1991, og han var på laget som ble nummer 13 i lagkonkurransen i Falun i 1993.
Thomas Nordgren ble svensk mester i spesielt hopp, stor bakke i 1987, og i kombinert i 1990, 1993, 1994, 1995 og 1996.


== Referanser ==


== Kilder ==
(en) Thomas Nordgren – Profil og resultatoversikt hos FIS (spesielt hopp, ikke fullstendig, besøkt 23. oktober 2011)
(en) Thomas Nordgren – Profil og resultatoversikt hos FIS (kombinert, ikke fullstendig, besøkt 23. oktober 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Svenska Skidförbundet: Nordiska grenar (alle VM- og OL-medaljører og svenske deltakere, besøkt 23. oktober 2011)
Svenska Skidförbundet: Backe/nordisk kombination (svenske mestere i skihopping og kombinert, besøkt 23. oktober 2011)


== Eksterne lenker ==
(en) Thomas Nordgren – FIS (kombinert) 
(en) Thomas Nordgren – FIS (skihopping) 
(en) Thomas Nordgren – TheSports.org
Kulturrase

En kulturrase er en høyt foredlet og spesialisert rase. Innen zoologien kan det sies å være en rase som i større grad er tilpasset menneskelig krav, for å tilfredsstille visse formål. Kulturraser har typisk mindre genetisk spredning enn motsatsen, som kalles en landrase. Med det mener man at utseende og atferd i mindre grad vil variere mellom individene.
Eksempler på kulturraser er flertallet av hesteraser, hunderaser, katteraser og kaninraser.


== Crossbredtype ==
Crossbredtype er et begrep som benyttes ofte i beskrivelsen av tamsauraser. Opprinnelsen til uttrykket er en rase som er frambragt gjennom kryssavl med ulike andre raser. Innen saueavl betegner det også raser som har lang hale (derfor blir typen også kalt langhalesau) og ull med bare middels fin bunnull. Crossbredtyper må derfor ikke forveksles med en kulturrase, selv om flertallet av norske saueraser nok kan betegnes som det. Motsatsen til crossbredtypen kalles en landrasetype.


== Se også ==
Landrase
Støtt våre soldater

Støtt våre soldater er en nasjonal politisk uavhengig solidaritetsaksjon til støtte for tjenestegjørende nordmenn. Gule sløyfer er symbolet for kampanjen.
Målet til 'Støtt våre soldater' er å få alle grupper i befolkningen til å vise at de støtter og anerkjenner valget av å bli soldat – uavhengig av tjenestested.

Bak kampanjen står blant annet:

Den norske atlanterhavskomité
Det frivillige Skyttervesen
Folk og Forsvar
Forsvarets høgskoleforening
Kavaleriklubben
Krigsskolens Venner
Kvinners Frivillige Beredskap
Museum for fredsbevarende operasjoner på Gardermoen
Norges Forsvarsforening
Norges Lotteforbund
Norges Veteranforbund for Internasjonale Operasjoner
Norsk reservistforbund
Tillitsmannsordningen i Forsvaret


== Se også ==
Rosa sløyfe
Røde sløyfe
Aqualung

Aqualung kan sikte til:

Aqualung (dykking), regulator
Aqualung (album) av Jethro Tull
Aqualung (sang) av Jethro Tull
Aqualung (musiker) fra England
Seppo Toivonen

Seppo Toivonen er en svensk tidligere skihopper som representerte Njurunda IK.
Han deltok i verdenscupen i årene 1979-1982, og tok sine eneste verdenscuppoeng vinteren 1980, da han hadde 9.-plass i storbakken i Thunder Bay 19. januar 1980 som beste plassering. Sammenlagt ble han nummer 52 sesongen 1979/80. I den tysk-østerrikske hoppuka var 54.-plass i 1980/81 hans beste sammenlagtplassering.
Toivonen var med i VM i Oslo i 1982, der han ble nummer 32 i normalbakken, 47 (av 55 deltakere) i storbakken, og var på det svenske laget som ble nummer 10 av 16 lag i lagkonkurransen. Han ble svensk mester i stor bakke i 1981 og 1982.


== Referanser ==


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Svenska Skidförbundet: Backe/nordisk kombination (svenske mestere i skihopping og kombinert, besøkt 23. oktober 2011)


== Eksterne lenker ==
(en) Seppo Toivonen – FIS (skihopping)
Camilla Kuhn

Camilla Kuhn (født 19. april 1975 i Oslo) er en norsk barnebokforfatter og illustratør. 
Kuhn vokste opp på Rykkinn og Bærums Verk. Hun studerte to år ved Oslo tegne- og maleskole og siden grafisk design ved Central Saint Martins College of Art and Design (CSM) i London. Hun har særlig arbeidet med billedbøker og lettlestbøker. Bøkene hennes er oversatt til finsk, svensk, dansk og færøysk.


== Bokutgivelser ==
Barnebøker skrevet og illustrert av Camilla Kuhn:

2007: Hvordan Greger Grinebiter havnet i bitter duell og alt nesten ble helt rosa (Gyldendal)
2009: Egil og pappa treffer elgen (Gyldendal)
2009: Alvis, skurken og larvesøstrene som (nesten) ble spist (Gyldendal)
2011: Jon og flua (Cappelen Damm)
2011: Løs tann (Cappelen Damm)
2011: Ida og ulven (Cappelen Damm)
2012: Ryddetid (Cappelen Damm)
2013: Gorm er en snill orm (Cappelen Damm)
2014: Samira og skjelettene (Cappelen Damm)
2016: Lunda på rideskole (Cappelen Damm)
2018: Glenn og skurkene (Cappelen Damm)


== Kilder ==
Presentasjon av Camilla Kuhn i Forfatterkatalogen på Forfattersentrums nettsider


== Eksterne lenker ==
(no) Publikasjoner av Camilla Kuhn i BIBSYS
Camilla Kuhns nettsider
Anmeldelse av Gorm er en snill orm på barnebokkritikk.no 2013
Månedens illustratør i Norsk barnebokinstitutts nettgalleri 2013 Arkivert 9. februar 2019 hos Wayback Machine.
Tommy Karlsson

Tommy Karlsson er en svensk tidligere skihopper som representerte Djurgårdens IF og SK Skade i Stockholm. Han deltok i VM i 1970 og 1974, med 31.-plass i storbakken i Štrbské Pleso i 1970 som beste plassering. I den tysk-østerrikske hoppuka 1966/67 ble han nummer 32 sammenlagt, med 28.-plass i Innsbruck 6. januar 1967 som beste plassering i enkeltrenn. Han ble svensk mester i skihopping i 1970 (da det ennå bare ble konkurrert i én bakke) og i storbakke i 1974.


== Referanser ==


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Svenska Skidförbundet: Backe/nordisk kombination (svenske mestere i skihopping og kombinert, besøkt 23. oktober 2011)


== Eksterne lenker ==
(en) Tommy Karlsson – FIS (skihopping) 
(en) Tommy Karlsson – TheSports.org
De nederlandske Antiller under Panamerikanske leker 2011

De nederlandske Antiller under Panamerikanske leker 2011. De nederlandske Antiller deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på syttendeplass med en gull- og en bronsemedalje.


== Medaljer ==


== Medaljevinnerne ==


== Referanser ==
Jonas Westberg

Jonas Westberg (født 16. februar 1980) er en svensk tidligere skihopper som representerte IF Friska Viljor. Han konkurrerte internasjonalt i årene 1995-2006, hovedsakelig i kontinentalcupen, der hans beste plassering i enkeltrenn var 5.-plass i normalbakken i Calgary 19. juli 2003. Han deltok i bare ett verdenscuprenn, i Falun 13. mars 1997, der han ble nummer 61 av 64 deltakere.
Westberg var med i VM i Trondheim i 1997. Han ble nummer 51 i normalbakken og 54 i storbakken (begge av 58 deltakere), og var på det svenske laget som ble sist av 13 lag i lagkonkurransen. Han ble svensk mester i normalbakke i 1998.


== Referanser ==


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Svenska Skidförbundet: Backe/nordisk kombination (svenske mestere i skihopping og kombinert, besøkt 23. oktober 2011)


== Eksterne lenker ==
(en) Jonas Westberg – FIS (skihopping)
David Eriksen

For bandyspilleren med samme navn, se David Eriksen (bandyspiller).David Eriksen (født 17. juli 1967) er en norsk låtskriver, plateprodusent, manager og dommer i TV-programmet Idol i 2005.
Han har produsert musikkalbum for blant annet Jorun Stiansen, Flava To Da Bone, Sichelle, Tone Damli Aaberge og a1. Han har skrevet flere låter som har blitt fremført i Melodi Grand Prix, og jobbet for artister som Clay Aiken, Lindsay Lohan, Richard Marx, Jessica Simpson, Sheryl Crow, Carola, A-Teens, Paperboys, TNT, MadCon,  Alejandro Fuentes og Venke Knutson. Han er tilknyttet selskapet Stereo Recordings.
Eriksen vokste opp i Argentina som misjonærsønn. I 1988 deltok han på musikkalbumet Faith In Colours med gruppa I.C. Eyes.


== Kilder ==
TV2 – David Eriksen


== Eksterne lenker ==
(en) David Eriksen på Internet Movie Database 
(en) Discogs – David Eriksen
(en) David Eriksen på MySpace
Senjihund

Senjihund, eller afrikansk bushhund, er en fellesbetegnelse som beskriver afrikanske pariahunder, herunder også hunderasene basenji og africanis med flere.
ZanAir

ZanAir er et tanzaniansk flyselskap med hovedbase på Zanzibar internasjonale lufthavn på øya Unguja utenfor Tanzanias østkyst.


== Destinasjoner ==
 TanzaniaArusha – Arusha lufthavn
Dar-es-Salaam – Julius Nyerere internasjonale lufthavn
Pemba – Pemba lufthavn
Saadani – Saadani lufthavn
Selous – Selous lufthavn


== Flåte ==
ZanAirs flåte består av følgende fly per februar 2008:

1 Fokker F28
2 Let L-410 UVP-E
2 Cessna 404
2 Piper PA-34 Seneca


== Eksterne lenker ==
Offisielt nettsted 
(en) ZanAir – kategori av bilder, video eller lyd på Commons
Fredrik Johansson

Bo Fredrik Johansson (født 14. juli 1974 i Västerlövsta) er en svensk tidligere skihopper som representerte IF Friska Viljor.
Han konkurrerte internasjonalt i årene 1992-1999. I verdenscupen var 62.-plass i 1993/94 hans beste sammenlagtplassering. Beste plassering i enkeltrenn i verdenscupen var 13.-plass i normalbakken i Liberec 15. januar 1994. I OL på Lillehammer i 1994 ble han nummer 40 av 58 deltakere i storbakken og 43 av 56 deltakere i normalbakken, og han var på det svenske laget som ble nummer 10 av 12 lag i lagkonkurransen.
Johansson deltok i VM i 1995, 1997 og 1999, med 29.-plass i storbakken i Thunder Bay i 1995 som beste individuelle plassering. I VM i skiflyging i Bad Mitterndorf (Kulm) i 1996 ble han nummer 42 av 50 deltakere. Han ble svensk mester i normalbakke i 1996 og 1997.


== Referanser ==


== Kilder ==
Sports Reference: Fredrik Johansson Arkivert 4. november 2012 hos Wayback Machine. (besøkt 23. oktober 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Svenska Skidförbundet: Backe/nordisk kombination (svenske mestere i skihopping og kombinert, besøkt 23. oktober 2011)


== Eksterne lenker ==
(en) Fredrik Johansson – Olympedia 
(en) Fredrik Johansson – Sports-Reference (OL-resultater – arkivert) 
(en) Fredrik Johansson – FIS (skihopping)
Liste over Saint Kitts og Nevis’ statsministre

Liste over Saint Kitts og Nevis statsministere omfatter regjeringssjefene som har ledet regjeringen i Saint Kitts og Nevis siden 1960. Saint Kitts og Nevis var en koloni underlagt Storbritannia. I 1967 ble landet en assosiert stat og i 1983 ble landet uavhengig. Regjeringssjefene har hatt titlene Chief Minister (1960–1967), Premier (1967–1983) og Prime Minister (siden 1983).
Disse har vært statsministre:
1960–1967 • førsteministre (Chief Ministers)
1967–1983 • premierministre (Premiers)

Fra 1983 • statsministre (Prime Ministers)


== Referanser ==
Air Express Tanzania

Air Express Tanzania var et tanzaniansk flyselskap. Det ble grunnlagt i 2002, og avvikla drifta i 2006.


== Referanser ==
Stephenson King

Stephenson Toby King (født 13. november 1958 i Castries) er en sanktlusiansk politiker for partiet United Workers Party (UWP). King var fra 1. mai 2007 til 30. november 2011 statsminister i Saint Lucia. Han hadde også ansvar for finans, økonomi, planlegging og utvikling, samt arealplanlegging, boligpolitikk og byutvikling, kommunalpolitikk og miljøspørsmål. King ble første gang innvalgt i parlamentet i 1987. Han representerer valgkretsen Castries North. 


== Referanser ==
Piz Palü

Piz Palü er et fjell i Bernina-Alpene i Sveits og Italia med en høyde på 3 901 meter over havet. Fjellet har tre topper på hovedryggen, som går fra øst til vest. Navnet Palü kommer fra det latinske palus som betyr sump og fjellet er trolig kalt opp etter Alpe Palü, en høytliggende eng rundt 4 km mot øst.
Man er usikker på når fjellet ble klatret for første gang, men den høyeste toppen ble trolig nådd for første gang i 1866 av K.E. Digby og guiden Peter Jenny.
De østligste toppen (3 882 moh.) ble klatret av Oswald Heer og P. og M. Flury, med guidene Johann Madutz og Gian Marchet Colani («Kongen av Bernina») 12. august 1835. Alle tre toppene ble først krysset av Wachler, Wallner, George, Hans Gross og Christian Gross den 22. juli 1868.
Fjellet har blitt noe kjent gjennom filmen Die wieße Hölle vom Piz Palü (De hvite helvete på Pitz Palü) fra 1929 som ble regissert av Arnold Franck og Georg Wilhelm Pabst med en ung Leni Riefenstahl i hovedrollen.


== Panorama ==


== Eksterne lenker ==
Piz Palü på SummitPost


== Kilder ==
Collomb, Robin, Bernina Alps, Goring: West Col Productions, 1988
Piz Platta

Piz Platta er med sine 3 392 m den høyeste fjelltoppen i Oberhalbsteinfjellene i den sveitsiske kantonen Graubünden. Fjellet ligger vest for Marmorera og øst for Val di Lei.
Feleti Sevele

Feleti Sevele (født 7. juli 1944 i Ma’ufanga i Nuku'alofa) er en tongansk politiker. Han var statsminister i Tonga fra 2006 til 2010. Sevele var den første folkevalgte statsminister og den første ikke-adelige som ble utpekt til denne posten. Han kom til makten etter protester for mer demokrati i landet. Vanligvis har kongen utpekt et medlem av kongefamilien eller en adelig til stillingen som statsminister. I slutten av desember 2010 ble Seveli erstattet som statsminister av en adelsmann.Sevele er utdannet ved University of Canterbury i New Zealand og har doktorgrad i utviklingsøkonomi. Sevele har vært konsulent for Asian Development Bank og sjeføkonom i South Pacific Commission. Han har arbeidet i næringslivet og har vært direktør for Tonga Oil Mill og Tonga Pacific Navigation Company. Videre har han vært generalsekretær for Tonga Amateur Sports Association og Tongas olympiske komite. Han ble første gang innvalgt i parlamentet i 1999 og vant gjenvalg i 2002 og 2005. Sevele har vært arbeids-, handels- og industriminister.


== Referanser ==
Regional Air Services

Regional Air Services er et tanzaniansk flyselskap med hovedkontor i Arusha. Selskapet er den tanzanianske avdelinga av det kenyanske flyselskapet Airkenya Express, og har innenlangsflyvninger og charterflyvninger i østlige og sørlige Afrika. Selskapet ble grunnlagt i 1997, og starta flygninger i juli 1997.


== Destinasjoner ==
 TanzaniaArusha – Arusha lufthavn
Grumeti – Grumeti lufthavn
Kilimanjaro – Kilimanjaro internasjonale lufthavn
Kleins Camp – Kleins Camp lufthavn
Manyara – Manyara lufthavn
Seronera – Seronera lufthavn
Zanzibar – Zanzibar internasjonale lufthavn


== Flåte ==
Regional Air Services' flåte består av følgende fly per september 2008:

1 Cessna 208 Caravan
1 De Havilland Canada Dash 7-102
1 De Havilland Canada DHC-6 Twin Otter Series 200
2 De Havilland Canada DHC-6 Twin Otter Series 300


== Eksterne lenker ==
Offisielt nettsted 
(en) Regional Air Services – kategori av bilder, video eller lyd på Commons
Oberhalbsteinfjellene

Oberhalbsteinfjellene, eller Platta-Alpene, er en fjellkjede i Alpene, øst i Sveits og nord i Italia. Den blir regnet som en del av Sentral-Alpene. Oberhalbsteinfjellene grenser til De lepontinske Alper i vest på andre siden av Splügenpasset, til Plessurfjellene i nord på andre siden av Albuladalen, til Albulafjellene øst ved Settimopasset og elven Julia og til Bernina-Alpene i sør på andre siden av Val Bregaglia.
Vann i Oberhalbsteinfjellene renner bort via elvene Hinterrhein, Julia, Liro og Mera.


== Fjelltopper ==
De største fjelltoppene er:


== Fjelloverganger ==
De viktigste fjellovergangene i Oberhalbsteinfjellene er: 


== Referanser ==


== Eksterne lenker ==
(en) Oberhalbstein Range – kategori av bilder, video eller lyd på Commons
Sialeʻataongo Tuʻivakanō

Sialeʻataongo Tuʻivakanō (født 15. januar 1952 i Niutoua på Tongatapu som Sialeʻataongo Kaho og også kjent som Lord Tuʻivakanō) er en tongansk adelsmann og politiker, som siden 22. desember 2010 er statsminister i Tonga.Han har adelstittelen Tuʻivakanō, på engelsk oversatt til Lord. Han arvet tittelen etter sin far i januar 1986. 
Tuʻivakanō hadde sin skolegang på Tonga og New Zealand. Han studerte i New Zealand og er utdannet lærer. Han studerte senere statsvitenskap ved Flinders University i Australia og fullførte bachelorgraden der. Han har arbeidet som lærer og i skoleforvaltningen i Tonga.
I 1996 ble han innvalgt som adelsmedlem for Tongatapu  i nasjonalforsamlingen. Han vant gjenvalg i 2010. I 2002 ble han valgt til parlamentspresident, en post han hadde til 2004. I 2005 ble han minister for offentlig arbeid, året etter skiftet han ansvar og ble minister for opplæring, sysselsetting, ungdom og sport. 
Den 21. desember 2010 ble han valgt til statsminister etter et hemmelig valg i parlamentet. Det var første gang statsministeren ble valgt av parlamentsmedlemmene. Tidligere har kongen utpekt statsministeren selv.


== Referanser ==
Airkenya Express

Airkenya Express er et kenyansk flyselskap med hovedkontor i Nairobi. Selskapet har charterflygninger og rutefly innenriks og til Tanzania. Hovedflyplassen til flyselskapet er Wilson lufthavn i Nairobi.
Airkenya Aviation ble grunnlagt i 1987 da Air Kenya og Sunbird Aviation ble slått sammen. Airkenya Aviation ble omdøpt til Airkenya Express i januar 2007. Selskapet eies av et kenyanskkontrollert konsortium og har 165 ansatte.
Selskapets flåte er sammensatt av flere ulike fly, avhengig av selskapet og kundene sine behov, og består av typene Cessna caravan, Twin otter, Dash 7 og Dash 8.


== Destinasjoner ==
Airkenya Express har følgende destinasjoner (per september 2010):

 KenyaAmboseli – Amboseli lufthavn
Lamu – Manda lufthavn
Lewa Downs – Lewa lufthavn
Malindi – Malindi lufthavn
Maasai Mara – flere flystriper
Meru – Mulika Lodge lufthavn
Mombasa – Moi internasjonale lufthavn
Nairobi – Wilson lufthavn
Nanyuki – Nanyuki lufthavn
Samburu – Samburu lufthavn
Ukunda – Ukunda lufthavn TanzaniaKilimanjaro – Kilimanjaro internasjonale lufthavn


== Eksterne lenker ==
Offisielt nettsted 
(en) Airkenya – kategori av bilder, video eller lyd på Commons
Johan Rasmussen

Johan Ivar Rasmussen (født 18. juli 1970 i Borås) er en svensk tidligere skihopper som representerte IF Friska Viljor.
Han deltok i verdenscupen i årene 1990-1996, med 45.-plass i 1993/94 som beste sammenlagtplassering. Beste individuelle plassering i enkeltrenn i verdenscupen var 12.-plass i normalbakken i Predazzo 14. desember 1993 og i Engelberg fem dager senere. Samme sesong fikk han sin beste plassering sammenlagt i den tysk-østerrikske hoppuka, med 22.-plass. Han ble nummer 20 sammenlagt i kontinentalcupen 1991/92. I OL på Lillehammer i 1994 ble han nummer 41 av 58 deltakere i storbakken, og han var på det svenske laget som ble nummer 10 av 12 lag i lagkonkurransen.
Rasmussen var med i VM i 1991, 1993 og 1995, med 31.-plass i normalbakken i Falun i 1993 som beste plassering. I VM i skiflyging i Planica i 1994 ble han nummer 41 av 43 deltakere, i Bad Mitterndorf (Kulm) i 1996 nummer 44 av 50 deltakere. Han ble svensk mester i normalbakke i 1995.


== Referanser ==


== Kilder ==
Sports Reference: Johan Rasmussen Arkivert 4. november 2012 hos Wayback Machine. (besøkt 23. oktober 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Svenska Skidförbundet: Backe/nordisk kombination (svenske mestere i skihopping og kombinert, besøkt 23. oktober 2011)


== Eksterne lenker ==
(en) Johan Rasmussen – Olympedia 
(en) Johan Rasmussen – Sports-Reference (OL-resultater – arkivert) 
(sv) Johan Rasmussen – Sveriges olympiske komité 
(en) Johan Rasmussen – FIS (skihopping)
Sam Hinds

Samuel «Sam» Archibald Anthony Hinds (født 27. desember 1943) er en guyansk politiker. Har var president i landet i 1997 og var landets statsminister fra 1999 til 2015. Hinds representerer People's Progressive Party (PPP). 


== Liv og virke ==
Hinds er utdannet kjemiingeniør i Canada.Han ble første gang statsminister i oktober 1992 og satt til 1997 da president Cheddi Jagan døde i embetet og Hinds overtok denne posten. Hinds var president fra 6. mars til 19. desember 1997, da han etter nyvalg overlot posten til Jagans enke Janet Jagan. Hinds gikk da tilbake til posten som statsminister og satt fra desember 1997 til 9. august 1999. Da Janet Jagan ble syk i 1999 og ønsket Bharrat Jagdeo som sin etterfølger, forlot Hinds statsministerposten slik at Jagdeo i henhold til grunnloven kunne erstatte Jagan da hun gikk av. Hinds ble så statsminister på nytt 11. august 1999. Han ble 20. mai 2015 etterfulgt av Moses Nagamootoo.


== Referanser ==